
						OPĆINSKOM SUDU U LJUBUŠKOM

                         Na temelju čl. 45. st. 2. t. h) i  čl. 241. st. 1. ZKP-a F BiH, podižem 


O P  T  U  Ž  N  I  C  U


Protiv: 

	B. Ć. rođen …godine u B. 

Da   je: 

[bookmark: _Hlk65237913][bookmark: _Hlk65237952][bookmark: _Hlk152588153][bookmark: _Hlk152588201]	Dana 05.07.2025. godine oko 19,30 sati u Ulici …, u G., upravljao motornim vozilom marke Audi A4, reg. oznaka … , krećući se magistralnom cestom M-6, Gorica-Čapljina, iz smjera Gorica u smjeru Ljubuški i dolaskom u krivinu desnog smjera,  u stanju hipoglikemije stupnja 1, sa izmjerenom razinom glukoze u krvi od 3,2 mmol/L, svjestan da je zbog svoje dugogodišnje šećerne bolesti morao biti posebno oprezan pri upravljanju vozilom, postupio suprotno odredbi čl. 40 st.1. i 2.  Zakona o sigurnosti prometa na cestama u ŽZH („Narodne novine ŽZH“ br. 17/14, 17/15 i 10/17) po kojim se odredbama vozač dužan vozilom kretati desnom kolničkom trakom u smjeru kretanja vozila i držati vozilo što bliže desnom rubu kolnika pa je tako u kritičnom trenutku vozilom prešao u lijevu kolničku traku,  olako držeći da će i na taj način vožnju uspješno obaviti u čemu nije uspio, jer se u tom trenutku iz suprotnog smjera svojom desnom kolničkom trakom kretalo vozilo - motocikl marke BMW reg. oznaka …, kojim je upravljao V. K., kojom prilikom je došlo do udara prednjeg dijela vozila Audi A4 u motocikl marke BMW, prilikom čega je došlo do pada motocikla  i pada vozača V. K. na krov vozila Audi A4 a potom na pod, posljedicom čega je isti zadobio teške tjelesne ozljede u vidu prijeloma desetog rebra desne strane prsnog koša, prijeloma desetog rebra lijeve strane prsnog koša, [image: ]nakupljanje zraka u prsnoj šupljini sa desne strane, kompresivni prijelom devetog prsnog / grudnog kralješka, prijeloma krstačne kosti sa pomakom, iščašenje lijevog zgloba između krštene i bočne kosti zdjelice, višefragmentarni prijelom obje preponske kosti sa pomakom, razdor preponske simfize zdjelice, razdor mokraćnog mjehura, razdor prostatičnog dijela mokraćne cijevi, otvoreni prijelom goljenične kosti desne potkoljenice, višefragmentarni otvoreni prijelom goljenične kosti lijeve potkoljenice,  nakon čega se B. Ć. sa vozilom Audi A4 , ne zaustavljajući se nastavio kretati prema Širokom Brijegu, da bi nakon uspješno savladane dionice puta u dužini od 1380 metara, dolaskom do raskrsnice kružnog toka u mjestu P., R., uslijed takvog stanja, vozilom sišao van svoje desne strane ruba kolnika, ostvario kontakt sa rubnikom razdijelnog ostrva te prednjim čeonim dijelom sa metalnom ogradom gdje se njegovo vozilo Audi A4, reg. oznaka … i zaustavilo,     

	Dakle, sudjelujući u prometu na cestama nije se pridržavao prometnih propisa i time tako iz nehaja ugrozio javni promet, da je doveo u opasnost život ljudi, posljedicom čega je jedna osoba zadobila teške tjelesne ozljede, 

[bookmark: _Hlk236988310]	Čime da bi počinio kazneno djelo Teško kazneno djelo protiv sigurnosti javnog prometa iz čl. 336. st. 3. u vezi sa kaznenim djelom Ugrožavanje javnog prometa iz čl. 332. st. 3. u vezi sa st. 1. KZ F BiH. 

